open-index/open-wikipedia-markdown huggingface dataset:
გაიანის გეოგრაფია

thumb|240 px|გაიანის რელიეფი

**გაიანა** — სახელმწიფო სამხრეთ ამერიკის ჩრდილო-აღმოსავლეთ სანაპიროზე. ჩრდილოეთიდან ესაზღვრება ატლანტის ოკეანე, დასავლეთიდან ვენესუელა, სამხრეთიდან — ბრაზილია, აღმოსავლეთიდან კი სურინამი.

ფართობი— 214 970 კმ².

სახმელეთო საზღვრის საერთო სიგრძეა 2462 კმ (მათ შორის: ბრაზილიასთან – 1119 კმ, სურინამთან — 600 კმ,ვენესუელასთან — 743 კმ).

სანაპირო ზოლი: 459 კმ.

უმაღლესი მწვერვალი — რორაიმა (2835 მ).

## რესურსები ინტერნეტში 
* http://kruzo.com.ua/voksvet/gayna.htm 

კატეგორია:გაიანა
*
კოლომბიის გეოგრაფია

250px|thumb|კოლომბიის ტოპოგრაფიული რუკა

**კოლომბია** — სახელმწიფო სამხრეთ ამერიკაში. მას ისევე როგორც ჩილეს ესაზღვრება ორი ოკეანე: წყნარი, და ატლანტის ოკეანეები. კოლომბიას ესაზღვრება ვენესუელა და ბრაზილია აღმოსავლეთიდან, ხოლო  პერუ და ეკვადორი სამხრეთიდან.

საერთო ფართობი: 1 141 748 კმ².

კოლომბიას დასავლეთიდან ესაზღვრება წყნარი ოკეანე, ჩრდილო-დასავლეთიდან კარიბის ზღვა. ქვეყნის დასავლეთ ნაწილში ჩრდილოეთიდან სამხრეთისაკენ გადაჭიმულია ანდები, რომელსაც კვეთს მდინარეები: მაგდალენა, კაუკა და სხვა. აღმოსავლეთით მდებარეობს მთიანეთი, რომელიც დასერილია ამაზონის შენაკადებით.

კოლომბიის ჩრდილოეთით, განცალკევებით მდებარეობს მთიანი მასივი სიერა-ნევადა-დე-სანტა-მარტა, რომლის უმაღლესი მწვერვალია კრისტობალ-კოლონი (5775 მ), რომელიც ამავე დროს კოლომბიის უმაღლესი მწვერვალიცაა.

კოლომბიის ტერიტორიაზე გაბატონებულია კლიმატის ეკვატორული და სუბეკვატორული ტიპები.

## რესურსები ინტერნეტში
* გეოგრაფია – გეოგრაფიული რუკები
* ჰიდროგეოგრაფია
კრისტალის ჩანჩქერი

**კრისტალი** — ჩანჩქერი კასკადი აღმოსავლეთ ავსტრალიაში, ქვინზლენდის შტატში. ეს ადგილი მდებარეობს ქალაქ კერნზის სიახლოვეს. კრისტალის ჩანჩქერიდან 10 კილომეტრში მდებარეობს მარჯნის ზღვა, ხოლო ჩანჩქერიდან 1394 კილომეტრში მდებარეობს შტატის ადმინისტრაციული ცენტრი ბრიზბენი.

ჩანჩქერის კოორდინატები .

## იხილეთ აგრეთვე 
* ავსტრალიის ჩანჩქერების სია

## რესურსები ინტერნეტში
*Cairns Attractions Website
*Pictures Page 

კატეგორია:ქვინზლენდის ჩანჩქერები
პარაგვაის გეოგრაფია

250px|thumb|right|პარაგვაის რუკა

**პარაგვაის რესპუბლიკა** – მდებარეობს სამხრეთი ამერიკის ცენტრალურ ნაწილში, არ გააჩნია ზღვაზე გასასვლელი. პარაგვაის ჩრდილო-აღმოსავლეთიდან და აღმოსავლეთიდან ესაზღვრება ბრაზილია, სამხრეთ-აღმოსავლეთიდან, სამხრეთიდან და სამხრეთ-დასავლეთიდან არგენტინა, ჩრდილო-დასავლეთიდან კი ბოლივია.

ქვეყნის საერთო ფართობია 406,8 ათ. კმ².

მდინარე პარაგვაი ქვეყანას ყოფს ორ არათანაბარ ნაწილად. მდინარის დასავლეთით მდებარეობს უდაბნოს ლანდშაფტებიანი ჩაკოს ოლქი, რომელიც მოიცავს ქვეყნის ფართობის დაახლოებით 60 %-ს. აღმოსავლეთ ნაწილში, სადაც თავმოყრილია მოსახლეობის ძირითადი ნაწილი, მდებარეობს ნოყიერი დაბლობი და სუბტროპიკული ტყე.

## რესურსები ინტერნეტში
* პარაგვაი 

*
კატეგორია:პარაგვაი
სათავისთაო საკუთრება

**სათავისთაო საკუთრება** — ტერმინი, რომლითაც ქართულ ისტორიოგრაფიაში აღინიშნება სახლის წევრის ინდივიდუალური, პირადი გარჯილობითა და სახსრებით მონაგარი, მომეტებულად ნასყიდი, „თავისი უცილობელი“ ქონება, განსაკუთრებით ყმა-მამული. ინდივიდუალური, კერძო საკუთრება ჯერ კიდევ IV-V საუკუნეებში გაჩნდა. სათავისო ქონება ადრევე (VI-VIII საუკუნეები) მამულის გვერდით „მონაგებად“ იხსენიება; ამ ინსტიტუტმა უძველეს ქართულ სამართლებრივ წიგნში — ბაგრატ კურაპალატის სამართალში — საკანონმდებლო აღიარებაც პოვა. სათავისთაო საკუთრებას პატრონი თავისუფლად, სახლის სხვა წევრების უკითხავად, განკარგავდა. ეს ქონება საკუთრების უფრო პროგრესული ფორმა იყო, იგი თანდათან ხელს უწყობდა ფეოდალური სახლის საერთო მეურნეობის რღვევას და ინტენსიური მეურნეობის განვითარებას.

## ლიტერატურა
*საქართველოს ისტორიის ნარკვევები, ტ. 2, თბ., 1973, გვ. 111-112, 303, 331-332;  ტ. 4, თბ., 1973, გვ. 158, 189, 204-205, 211-212, 535. 

კატეგორია:ქართული ტერმინები
დორიგოს ეროვნული პარკი

**დორიგოს ეროვნული პარკი** მდებარეობს ავსტრალიის შტატ ახალ სამხრეთ უელსში, სიდნეის ჩრდილოეთით, 580 კილომეტრში. იგი შედის მსოფლიო მემკვიდრეობის ძეგლების სიაში, როგორც გონდვანას ტენიანი ტყეების ნაწილი.

thumb|left|დორიგოს ეროვნული პარკი|450px

კატეგორია:ავსტრალიის ეროვნული პარკები
მდინარე ჯარდინის ეროვნული პარკი

**მდინარე ჯარდინის ეროვნული პარკი** — მდებარეობს ავსტრალიის შტატ კუინზლენდში, ბრიზბენის ჩრდილო-დასავლეთით 2137 კმ-ზე.

კატეგორია:ავსტრალიის ეროვნული პარკები
დევის-კრიკის ჩანჩქერი

**დევის-კრიკი** — ჩანჩქერი აღმოსავლეთ ავსტრალიაში, ქვინზლენდის შტატში. ეს ადგილი მდებარეობს ქალაქ კერნზის სიახლოვეს, დევის-კრიკის ეროვნულ პარკში. დევის-კრიკის ჩანჩქერიდან 33 კილომეტრში მდებარეობს მარჯნის ზღვა, ხოლო ჩანჩქერიდან 1 387 კილომეტრში მდებარეობს შტატის ადმინისტრაციული ცენტრი ბრიზბენი.

ჩანჩქერის კოორდინატები 

## იხილეთ აგრეთვე 
* ავსტრალიის ჩანჩქერების სია

კატეგორია:ქვინზლენდის ჩანჩქერები
დაგსის ჩანჩქერი

**დაგსი** — ჩანჩქერი აღმოსავლეთ ავსტრალიაში, ქვინზლენდის შტატში. ეს ადგილი მდებარეობს ქალაქ კილარნის სიახლოვეს. ჩანჩქერი წარმოიქმნება მდინარე ტევიოტზე, რომელიც მდებარეობს მაკ-ფერსონის ქედზე. დაგსის ჩანჩქერიდან 115 კილომეტრში მდებარეობს ტასმანიის ზღვა, ხოლო ჩანჩქერიდან 117 კილომეტრში მდებარეობს შტატის ადმინისტრაციული ცენტრი ბრიზბენი.

## იხილეთ აგრეთვე 
* ავსტრალიის ჩანჩქერების სია

კატეგორია:ქვინზლენდის ჩანჩქერები
პერუს გეოგრაფია

thumb|300px|პერუს რუკა
thumb|300px|პერუს ტოპოგრაფიული რუკა

**პერუ** — სახელმწიფო სამხრეთ ამერიკაში. ჩრდილო-დასავლეთით ესაზღვრება ეკვადორი, ჩრდილოეთით კოლუმბია, აღმოსავლეთიდან ბრაზილია, სამხრეთ აღმოსავლეთიდან კი ბოლივია და ჩილე. დასავლეთიდან ესაზღვრება წყნარი ოკეანე.

ფართობი— 1 285 220 კმ².

საზღვრის საერთო სიგრძეა 5536 კმ (მათ შორის:ბოლივიასთან - 900 კმ, ბრაზილიასთან - 1560 კმ, ჩილესთან 160 კმ, კოლუმბიასთან - 1496 კმ, ეკვადორთან - 1420 კმ).

სანაპირო ზოლის სიგრძე: 2414 კმ.

რელიეფი: წყნარი ოკეანის პირა დაბლობები გარშემორტყმულია ანდების მაღალი მთებით, უზარმაზარი დაბლობი ამაზონის აუზში თითქმის გაუვალი ჯუნგლია.  

ქვეყნის უმაღლესი მწვერვალია  უასკარანი  6768 მ.

## პერუს ფაუნა 
### პერუს ფრინველები
პერუს ფრინველები მოიცავს  1.856 სახეობას, რომელთაგანაც 131 ენდემურია. პერუ — მეორე ქვეყანაა ფრინველების მრავალრიცხოვნების მიხედვით მსოფლიოში, კოლუმბიის შემდეგ.

## რესურსები ინტერნეტში
* http://kruzo.com.ua/voksvet/peryinf.htm 

## სქოლიო
*
კატეგორია:პერუ
აკაკი წერეთლის მოგზაურობა რაჭა-ლეჩხუმში

**ქართველი მგოსნის აკაკი წერეთლის მოგზაურობა რაჭა-ლეჩხუმში 21 ივლისიდან 2 აგვისტომდე 1912 წელს**, შემოკლებით „*აკაკის მოგზაურობა*“ — 1912 წლის ფილმი, გადაღებული რეჟისორ ვასილ ამაშუკელის მიერ. იყო პირველი ქართული სრულმეტრაჟიანი ფილმი.

## გადაღება
thumb|200px|ოსკარ შმერლინგის კარიკატურა

ფილმის გადაღების ინიციატივა ეკუთვნოდათ პედაგოგ სამსონ დათეშიძეს და ჟურნალისტ ლადო ბზვანელს. მათ ამ ინიციატივით ტიხონ ასათიანს, რომელიც ქუთაისის კინოთეატრის ერთ-ერთი მფლობელი იყო, 1912 წლის ივლისში მიმართეს, მოგზაურობის დაწყებიდან რამდენიმე დღით ადრე. ასათიანმა გამომიძახა და მკითხა - ვიკისრებ თუ არა ასეთ საპასუხისმგებლო საქმის ხელის მოკიდებას. მე სიხარულით დავთანხმდი, გავიფიქრე: „რა ბედნიერება მეწვია ჩვენს საქართველოში გადავიღებ ისეთ სურათს, სადაც ჩვენი დიდი მგოსანი იქნება აღბეჭდილი“, - წერს ვასილ ამაშუკელი, რომელიც იმ დროისათვის ტიხონ ასათიანთან მუშაობდა.

ვასილ ამაშუკელი იყო ამ ნამუშევრის რეჟისორიც, ოპერატორიცა და მემონტაჟეც. მან აკაკის მოგზაურობის გადაღებისას 1600 მეტრამდე კინოფირი დახარჯა. მოგზაურობის შემდეგ მან ფირი სოფიო ივანიცკაიას ლაბორატორიაში ჩააბარა გასამჟღავნებლად. ეს პროცედურა შეასრულა ივანიცკაიას თანამშრომელმა ალექსანდრე დიღმელოვმა მალე ამაშუკელს გადაუგზავნეს გამჟღავნებული კინომასალა. მონტაჟის შემდეგ კინოფირი 1600-დან 1200 მეტრი დარჩა.

## პრემიერა
ფილმის პრემიერა 1912 წლის 20 სექტემბერს ქუთაისში, კინოთეატრ „რადიუმში“ გაიმართა. პრემიერას დაესწრო დიდძალი ხალხი და მათ შორის აკაკი წერეთელიც, რომელიც კმაყოფილი დარჩენილა მაყურებლის სიმრავლით. ფილმის ჩვენება ერთი კვირის განმავლობაში ანშლაგით მიმდინარეობდა და კომერციულად მომგებიანიც აღმოჩნდა. მან კინოთეატრის მფლობელებს რამდენიმე ათასი მანეთის მოგება მოუტანა.

მოგვიანებით „აკაკის მოგზაურობა“ აჩვენეს თბილისში, ჭიათურაში, ბათუმში, ფოთში, ზუგდიდში, პეტერბურგში, ბაქოში, სტამბოლში, ხარბინში.

## მემკვიდრეობა
ფილმს მაღალ შეფასებას აძლევდა ფრანგი კინომცოდნე ჟორჟ სადული, რომელიც წერდა: „რამდენადაც ვიცი, 1912 წლამდე, არც ერთ ქვეყანაში, არც ერთი სრულმეტრაჟიანი დოკუმენტური ფილმი არც ერთი ცნობილი პიროვნებისადმი არ მიუძღვნიათ“.

ფირის ორიგინალი დაცულია გიორგი ლეონიძის სახელობის ქართული ლიტერატურის მუზეუმში, საქართველოს ეროვნულ არქივში კი 1954 წელს გადაღებული ასლი ინახება. კინორეჟისორ ნანა ჯანელიძის, კინომცოდნეების: მარინა კერესელიძისა და ნინო ნატროშვილის ინიციატივით 2010 წელს დასრულდა ფილმის აღდგენა და მისთვის სპეციალურად კომპოზიტორმა მიშა მდინარაძემ მუსიკა შექმნა. აღდგენილი კინოფილმის აღდგენილი ციფრული ასლი, პოზიტივი და ნეგატივი იმავე წელს საქართველოს ეროვნულ არქივს შესანახად გადაეცა.

## ლიტერატურა 
**მახარაძე ი.*, „დიადი მუნჯი“ — ბაკურ სულაკაურის გამომცემლობა, თბილისი, 2014 ISBN 978-9941-23-104-9

## რესურსები ინტერნეტში 
* აკაკი წერეთლის მოგზაურობა რაჭა-ლეჩხუმში , ეროვნული ფილმოგრაფია.
* „აკაკის მოგზაურობა რაჭა ლეჩხუმში“ - საიუბილეო ჩვენება , საქართველოს ეროვნული არქივი.

კატეგორია:1912 წლის ქართული ფილმები
კატეგორია:ვასილ ამაშუკელის ფილმები
კატეგორია:მუნჯი ფილმები
კატეგორია:ქართული შავ-თეთრი ფილმები
კატეგორია:ქართული დოკუმენტური ფილმები
კატეგორია:1912 წლის დოკუმენტური ფილმები
კატეგორია:1912 წლის ფილმები
კატეგორია:1910-იანი წლების დოკუმენტური ფილმები
ბოლივიის გეოგრაფია

300px|thumb|ბოლივიის ტოპოგრაფიული რუკა

**ბოლივია** — სახელმწიფო სამხრეთი ამერიკის ცენტრალურ ნაწილში. 

ჩრდილოეთიდან და ჩრდილო-აღმოსავლეთიდან ესაზღვრება ბრაზილია, სამხრეთ აღმოსავლეთიდან პარაგვაი, სამხრეთიდან არგენტინა, ხოლო სამხრეთ-დასავლეთიდან და სამხრეთიდან ჩილე და პერუ. 

ბოლივიის ფართობი შეადგენს 1 098 580 კმ². მას უკავია 27-ე ადგილი მსოფლიოს ქვეყნებს შორის ფართობის მიხედვით ეთიოპიის შემდეგ. 

საზღვრის საერთო სიგრძეა 6743 კმ (მათ შორის: არგენტინასთან — 832 კმ, ბრაზილიასთან — 3400 კმ, ჩილესთან — 861 კმ, პარაგვაისთან— 750 კმ, პერუსთან — 900 კმ). 

ქვეყნის უმაღლესი მწვერვალია — ვულკანი ნევადო-სახამა (6542მ), რომელიც მდებარეობს ორუროს დეპარტამენტში.

ბოლივიას 1879 წლიდან არ გააჩნია ზღვაზე გასასვლელი, ამ წელს მან ჩილეს სასარგებლოდ დაკარგა ზღვისპირა ოლქი ანტოფაგასტა წყნარი ოკეანის მეორე ომის შედეგად. მაგრამ ატლანტის ოკეანეში გასასვლელი გზა მაინც აქვს ესაა მდინარე პარაგვაი.

ბოლივიის ტერიტორია წარმოადგენს განსაკუთრებით მრავალფეროვან ეკოლოგიურ ზონას. დასავლეთით გადაჭიმულია ანდების მთები და ალტიპლანოს პლატო. ხოლო აღმოსავლეთის დაბლობი უკავია ამაზონის ტროპიკულ ტყეებს და გრან-ჩაკოს. ტბა ტიტიკაკა მდებარეობს ბოლივიისა და პერუს საზღვარზე, ხოლო ქვეყნის სამხრეთ-დასავლეთ ნაწილში პოტოსის დეპარტამენტშია მსოფლიოში ყველაზე დიდი მარილის ტბა სალარ-დე-უიუნი.

ბოლივიის უდიდესი ქალაქებია: ლა-პასი, ელ-ალტო, სანტა-კრუს-დე-ლა-სიერა და კოჩაბამბა.

2009 წლის მაისში, ბოლივიაში, პერუსა და ჩილეში თავისი ვიზიტისას აშშ-ს ყოფილმა პრეზიდენტმა ჯიმი კარტერმა ამ ქვეყნის ლიდერებთან წამოაყენა წინადადება შეთანხმებულიყვნენ იმაზე რომ, ბოლივიას გადაეცეს გეოგრაფიული მისადგომი წყნარ ოკეანეში.

## იხილეთ აგრეთვე
*ბოლივიის მდინარეების სია
*ბოლივიის ტბების სია
*ბოლივიის ვულკანების სია
*ბოლივიის ქალაქების სია

## რესურსები ინტერნეტში 
* http://kruzo.com.ua/voksvet/boliviy.htm 

## სქოლიო 
*
კატეგორია:ბოლივია
ლამინგტონის ეროვნული პარკი

**ლამინგტონის ეროვნული პარკი** — ეროვნული პარკი ავსტრალიის შტატ კუინზლენდში, ლამინგტონის პლატოზე. ის გონდვანის ტენიანი ტყეების ნაწილია, რომელიც წარმოადგენს იუნესკოს მსოფლიო მემკვიდრეობის ძეგლს. მდებარეობს ბრისბენის ჩრდილოეთით, 120 კმ-ს დაშორებით. დაარსდა 1915 წლის ივნისში. ეროვნული პარკის ფართობი 206 კმ²-ია. მისი უდიდესი ნაწილი ზღვის დონიდან 900 მეტრზე მდებარეობს. პარკს სახელი ეწოდა კუინზლენდის გუბერნატორის (1896-1902 წწ.), ლორდ ლამინგტონის პატივსაცემად.

## გალერეა

ფაილი:Elabana Falls.jpg|ჩანჩქერი ელაბანა
ფაილი:Morans_Falls.jpg|მორანსის ჩანჩქერი
ფაილი:Nothofagus_moorei_in_Lamington_National_Park_Australia.jpg|ანტარქტიკული წიფელი
ფაილი:Rainforest_Fungi.JPG|სოკოები — გრინ-მაუნტინის ტერიტორია
ფაილი:Green_Mountain_Scenic_View,_Lamington_National_Park_QLD_Dec_2013.jpg|გრინ-მაუნტინის ველი

## რესურსები ინტერნეტში
* ოფიციალური საიტი 
* "Back-paths of the dark earth" 

## სქოლიო
კატეგორია:ავსტრალიის ტყეები
კატეგორია:ავსტრალიის ეროვნული პარკები
კატეგორია:1915 წელს დაარსებული დაცული ტერიტორიები
ჰერბერტ-რივერის ჩანჩქერი

**მდინარე ჰარბერტი** — ჩანჩქერი აღმოსავლეთ ავსტრალიაში, ქვინზლენდის შტატში. ეს ადგილი მდებარეობს გირინგუნის ეროვნული პარკში. მდინარე ჰარბერტის ჩანჩქერიდან 64 კილომეტრში მდებარეობს მარჯნის ზღვა, ხოლო ჩანჩქერიდან 1293 კილომეტრში მდებარეობს შტატის ადმინისტრაციული ცენტრი ბრიზბენი.

## იხილეთ აგრეთვე 
* ავსტრალიის ჩანჩქერების სია

კატეგორია:ქვინზლენდის ჩანჩქერები
ქვეყნების სია მოსახლეობის სიმჭიდროვის მიხედვით

400px|thumb|ქვეყნები მოსახლეობის სიმჭიდროვის მიხედვით, 2006 წ.
ამ სტატიაში ჩამოთვლილია სახელმწიფოთა სია, სორტირებული მოსახლეობის სიმჭიდროვის მიხედვით.

სიაში მოყვანილია მხოლოდ დამოუკიდებელი ქვეყნები 2004 წლისთვის, მაგრამ არ არის გათვალისწინებული დამოკიდებული ტერიტორიები.

### შენიშვნა 
:ა.*შენიშვნა: საქართველოს მონაცემები წარმოდგენილია მიახლოებით 3 713 804-ს (2014) დამატებული 52 000 (ცხინვალის რეგიონი) და 240 000 (აფხაზეთი).*

## წყარო 
«CIA World Factbook 2004 »

## იხილეთ აგრეთვე 
* მსოფლიოს ქვეყნები ფართობის მიხედვით
* მსოფლიოს ქვეყნები მოსახლეობის მიხედვით
* ქვეყნების სია

კატეგორია:ქვეყნების სია
კატეგორია:სტატისტიკა
ზაზა გაბუნია

**ზაზა გაბუნია** (დ. 23 აპრილი, 1984, ქუთაისი) — ქართველი დიპლომატი, პოლიტიკოსი და მწერალი. მადრიდის სენეკას ინსტიტუტის პოლიტიკურ მეცნიერებათა და სახელმწიფო მმართველობის მაგისტრი, მონტერეის უნივერსიტეტის საპატიო დოქტორი, მეხიკოს შტატის ავტონომიური უნივერსიტეტის დიდი პრემიის მფლობელი. 2021 წლის 10 სექტემბრიდან საქართველოს საგანგებო და სრულუფლებიანი ელჩი მექსიკის შეერთებულ შტატებში, ცენტრალურ ამერიკასა და კარიბის ზღვის ქვეყნებში.

## ბიოგრაფია
ზაზა გაბუნია დაიბადა 1984 წლის 23 აპრილს, ქუთაისში. 2004–2005 წლებში მუშაობდა საქართველოს საპატრიარქოს ახალგაზრდული ცენტრის ადმინისტრაციის ხელმძღვანელად. 2005-2007 წლებში იყო საპატრიარქოს რადიო „ივერიის“ გადაცემის წამყვანი. 2006-2007 წლებში გახდა არასამთავრობო ორგანიზაცია „ქართული აზრის“ დამფუძნებელი და თავმჯდომარე. 2007-2008 წლებში იყო „გაერთიანებული ოპოზიციის“ ახალგაზრდული მოძრაობის ლიდერი. 2008-2009 წლებში იყო ორგანიზაცია „ახალგაზრდა ქრისტიან-დემოკრატების“ თავმჯდომარე. 2014–2016 წლებში ― თბილისის მთავრობის წევრი და ნაძალადევის რაიონის გამგებელი.

2022 წელს ზაზა გაბუნიას ხელმძღვანელობით მექსიკაში „ვეფხისტყაოსნის“ ესპანურენოვანი თარგმანი გამოიცა.

2023 წლის 29 მარტს მეხიკოში, ლათინოამერიკული უნივერსიტეტის მიერ დაჯილდოვდა „დიპლომატიაში გამორჩეული და ბრწყინვალე მიღწევებისათვის“.

2024 წელს „საერთაშორისო თანამშრომლობაში, ჰუმანიზმში, მეცნიერებასა და ხელოვნებაში განსაკუთრებული წვლილისთვის“ მეხიკოს შტატის ავტონომიური უნივერსიტეტის დიდი პრემია გადაეცა.

გამოქვეყნებული აქვს რომანი „მონოლოგი სარწეველა სკამიდან“ და პუბლიცისტური წერილების კრებული „პუბლიცისტური მოდუს ვივენდი“.
არის ელიტარული ინტელექტკლუბის, „რა? სად? როდის?“, ბროლის ბუს მფლობელი ტელემაყურებელთა კატეგორიაში.

ფლობს ინგლისურ, ესპანურ, რუსულ, ფრანგულ და პორტუგალიურ ენებს. ჰყავს მეუღლე და სამი შვილი.

## რესურსები ინტერნეტში
*
*

## სქოლიო
კატეგორია:ქართველი პუბლიცისტები
კატეგორია:დაბადებული 23 აპრილი
კატეგორია:დაბადებული 1984
კატეგორია:ქუთაისში დაბადებულები
კატეგორია:საქართველოს IX მოწვევის პარლამენტის წევრები
კატეგორია:„ქართული ოცნების“ წევრები
ტორესის სრუტე

მინი|250პქ|ტორესის სრუტე და კუნძულები
**ტორესის სრუტე** — მდებარეობს ავსტრალიასა და ახალ გვინეას შორის. დაახლოებით 150 კმ სიგანისაა. სამხრეთით ესაზღვრება კეიპ-იორკის ნახევარკუნძული, ჩრდილოეთით პაპუა-ახალი გვინეის დასავლეთი პროვინცია.

ტორესის სრუტე ერთმანეთთან აკავშირებს მარჯნისა და არაფურის ზღვებს. არის მნიშვნელოვანი საერთაშორისო სანაოსნო გზა. სრუტეში მდებარეობს სულ მცირე 274 პატარა კუნძული, რომელთა ჯგუფსაც ტორესის სრუტის კუნძულებს უწოდებენ.

## იხილეთ აგრეთვე
* ტორესის სრუტის კუნძულები

კატეგორია:ტორესის სრუტე
კატეგორია:ავსტრალიის სრუტეები
კატეგორია:პაპუა-ახალი გვინეის სრუტეები
კატეგორია:არაფურის ზღვა
კატეგორია:მარჯნის ზღვა
კატეგორია:საერთაშორისო სრუტეები
გომოლაჰრის ჩანჩქერი

**გომოლაჰრა** — ჩანჩქერი აღმოსავლეთ ავსტრალიაში, ქვინზლენდის შტატში. ეს ადგილი მდებარეობს სპრინგბრუკის ეროვნული პარკში. გომოლაჰრას ჩანჩქერიდან 24 კილომეტრში მდებარეობს ტასმანიის ზღვა, ხოლო ჩანჩქერიდან 83 კილომეტრში მდებარეობს შტატის ადმინისტრაციული ცენტრი ბრიზბენი.

## იხილეთ აგრეთვე 
* ავსტრალიის ჩანჩქერების სია

კატეგორია:ქვინზლენდის ჩანჩქერები
კარპენტარია

**კარპენტარია** () — ყურე წყნარის ოკეანის არაფურის ზღვაში, ჩრდილოეთ ავსტრალიის ნაპირებთან. დასავლეთიდან შემოზღუდულია არნემ-ლენდის ნახევარკუნძულით, ხოლო აღმოსავლეთიდან კეიპ-იორკის ნახევარკუნძულით. ხმელეთში შეჭრილია 600 კილომეტრზე. ფართობი 310 000 კმ². წყალი შედარებით წყალმარჩხია. წყლის მაქსიმალური სიღრმე 69 მ. წყლის ზედაპირის საშუალოთვიური ტემპერატურა ზამთარში 23-25 °C, ხოლო ზაფხულში 29 °C აღწევს. მარილიანობა 34,8 ‰. ნაპირებთან დამახასიათებელია ძლიერი მიქცევა-მოქცევითი დინებები. ყურეში მდებარეობს ბევრი კუნძული, მათ შორის: უელსლის კუნძულები, გრუტ-აილენდი და ბიკერტონი. კარპენტარია წარმოადგენს ეპიკონტინენტური ზღვის იშვიათ თანამედროვე მაგალითს.

## ლიტერატურა
## რესურსები ინტერნეტში 
* კარპენტარია – ენციკლოპედია ბრიტანიკა 
* კარპენტარია – დიდი საბჭოთა ენციკლოპედია 

კატეგორია:კარპენტარიის ყურე
კატეგორია:ავსტრალიის ყურეები
კატეგორია:ჩრდილოეთ ტერიტორიის გეოგრაფია
კატეგორია:წყნარი ოკეანის ყურეები
მარჯნის ზღვა

thumb|250px|მარჯნის ზღვის მდებარეობა
**მარჯნის ზღვა** მდებარეობს ავსტრალიის ჩრდილო-აღმოსავლეთში. მას ესაზღვრება დასავლეთიდან ავსტრალია, აღმოსავლეთიდან ვანუატუ და ახალი კალედონია, ჩრდილოეთით სოლომონის კუნძულები, ხოლო სამხრეთით — ტასმანიის ზღვა. დიდი ბარიერული რიფის დიდი ნაწილი მარჯნის ზღვაში ვრცელდება.

## იხილეთ აგრეთვე
*მარჯნის ზღვის კუნძულები

## სქოლიო
კატეგორია:მარჯნის ზღვა
კატეგორია:წყნარი ოკეანის განაპირა ზღვები
კატეგორია:ზღვები ანბანის მიხედვით
კატეგორია:ავსტრალია-სოლომონის კუნძულების საზღვარი
კატეგორია:ავსტრალია-ახალი კალედონიის საზღვარი
კატეგორია:ავსტრალიის წყალსატევები
კატეგორია:ოკეანეთის ზღვები
კატეგორია:წყნარი ოკეანის გეოლოგია
პალუმის ქედის ეროვნული პარკი

thumb|250px|პალუმას ტროპიკული ტყეები
**პალუმის ქედი** — ეროვნული პარკი ავსტრალიის შტატ კუინზლენდში, ბრიზბენის ჩრდილო-დასავლეთით, 1 188 კილომეტრში, კერნზა და ტაუნსვილის შორის.

ეროვნული პარკი მოიცავს ბელენდერ კერის ქედის ნაწილს, აქვე მდებარეობს რამდენიმე ჩანჩქერი მათ შორის ჩანჩქერი **ჯურამა**, აგრეთვე აქ არის ტბა პალუმა.

კატეგორია:ავსტრალიის ეროვნული პარკები
დარლინგი (მდინარე)

**დარლინგი** — რიგით მეოთხე ყველაზე გრძელი მდინარე ავსტრალიაში (სიგრძე 1,462 კმ). იგი სათავეს იღებს შტატ ახალი სამხრეთი უელსის ჩრდილოეთით, შემდეგ კი უერთდება მდინარე მურეის.

## რესურსები ინტერნეტში
## სქოლიო
კატეგორია:ახალი სამხრეთი უელსის მდინარეები
ლეიჩარდის ჩანჩქერი

**ლეიჩარდი** — ჩანჩქერი აღმოსავლეთ ავსტრალიაში, ქვინზლენდის შტატში. ეს ჩანჩქერი წარმოიქმნება მდინარე ლეიჩარდზე. ლეიჩარდის ჩანჩქერიდან 50 კილომეტრში მდებარეობს კარპენტარიის ყურე.

## იხილეთ აგრეთვე 
* ავსტრალიის ჩანჩქერების სია

კატეგორია:ქვინზლენდის ჩანჩქერები
მალანდის ჩანჩქერი

**მალანდა** — ჩანჩქერი აღმოსავლეთ ავსტრალიაში, ქვინზლენდის შტატში. ეს ადგილი მდებარეობს ატერტონის პლატოში, მალანდა წარმოიქმნება მდინარე ჯონსონზე. მალანდას ჩანჩქერი 45 კილომეტრში მდებარეობს მარჯნის ზღვა, ხოლო ჩანჩქერიდან 1 354 კილომეტრში მდებარეობს შტატის ადმინისტრაციული ცენტრი ბრიზბენი.

ჩანჩქერის კოორდინატები .

## იხილეთ აგრეთვე 
* ავსტრალიის ჩანჩქერების სია

კატეგორია:ქვინზლენდის ჩანჩქერები
მურეი (მდინარე)

**მურეი**, *მარი* ( ) — ავსტრალიის უდიდესი მდინარე. სიგრძე 2530 კმ (მდ. დარლინგთან ერთად — 3490 კმ), აუზის ფართობი 1600 ათასი კმ². სათავეს იღებს ავსტრალიის ალპების თოვლიან კალთებზე, კონტინენტის უმაღლესი მწვერვალის — კოსციუშკოს (2228 მ) მთის ძირში. მიედინება დასავლეთით და ჩრდილო-დასავლეთით, ქალაქ მორგანთან ახლოს უხვევს სამხრეთით და ჩაედინება ენკაუნტერის ყურეში (ინდოეთის ოკეანის ავსტრალიის დიდი ყურის ნაწილი). მთავარი შენაკადებია: მარამბიჯი, დარლინგი (მარჯვენა) და მიტა-მიტა, ოვენსი, გოულბერნი, ლოდონი (მარცხენა). სამდინარო სისტემის დინებათა საერთო სიგრძე 89 ათასი კმ-ია. წყალშემკრები აუზის მდინარეები უპირატესად წვიმის წყლებით იკვებება. ნალექებს ხშირად თავსხმის ხასიათი აქვს. წვიმების პერიოდში მდინარეებში წყლის დონე სწრაფად იზრდება, რაც ხშირად წყალმოვარდნებს იწვევს. წლის მშრალ დროს შენაკადების უმეტესობა შრება და მთავარ მდინარემდე ვერ აღწევს, მურეი ძლიერ მცირდება. წყლის საშუალო მრავალწლიური ხარჯი ქვემო წელზე 258 მ³/წმ-ია (ჩამონადენის წლიური მოცულობა — 8,1 კმ³, ბუნებრივ პირობებში შეადგენდა 23,9 კმ³-ს), მაქსიმალური — 2044 მ³/წმ, მინიმალური — 12 მ³/წმ. შესართავის ოლქი (ფართობი 1400 კმ²) მოიცავს ქვემო მურეის კალაპოტს, ალეგზანდრინისა და ალბერტის მტკნარწყლიან ტბებს, კურონგის ლაგუნას (სიგრძე 100 კმ-ზე მეტი, სიგანე 100 მ-დან 5 კმ-მდე), რომელიც ენკაუნტერის ყურისგან გამოყოფილია იანგჰაზბენდის ნახევარკუნძულით (120 კმ სიგრძისა და 2–3 კმ სიგანის ვიწრო ცელა). სერ-რიჩარდისა (შესართავის ოლქიდან ჩრდილო-დასავლეთით) და იანგჰაზბენდის (სამხრეთ-დასავლეთით) ნახევარკუნძულებს შორის მოქცეულია ვიწრო სრუტე — მურეის უშუალო გასასვლელი ოკეანეში, რომელიც ჩვეულებრივ მდინარის შესართავად ითვლება. ენკაუნტერის ყურეში მოქცევათა უდიდესი ნიშნული 2,2 მ-ია, შესართავში — 1,3 მ. კურონგის ლაგუნა ფრინველთა საბინადრო და საბუდარი ადგილია, კერძოდ ავსტრალიური ვარხვების დიდი კოლონიისა. მურეის ჩამონადენის შემცირებამ ლაგუნაში წყლის მარილიანობის გაზრდა გამოიწვია, 1980-იანი წლებიდან მასში მნიშვნელოვნად შემცირდა გადამფრენ ფრინველთა და თევზის მრავალი სახეობის რაოდენობა.

მურეის ჩამონადენი რეგულირდება წყალსაცავებით, რომელთაგან უდიდესებია: დარტმუთი (3,9 კმ³), ჰიუმი, მალუეილა, ვიქტორია. ყველა წყალსაცავის დანიშნულებაა გაზაფხულზე მთებში თოვლის აქტიური დნობის დროს მომატებული დინების პერიოდში წყლის დაგროვება შემდგომში წლის მშრალ პერიოდებში (ზაფხული – შემოდგომა) გასახარჯად, წყლის გამოყენება მიწების მოსარწყავად, სამრეწველო და საქალაქო წყალმომარაგებისათვის, ელექტროენერგიის გამოსამუშავებლად და რეკრეაციის მიზნებისთვის. მდინარის რეჟიმს ასევე არეგულირებს მრავალი დაბალდაწნევიანი კაშხალი და რაბი. ჰიდროტექნიკური სისტემა „თოვლიანი მთები“ (აგებულია 1974 წელს), რომელიც მოიცავს წყალსაცავებს, ჰესებს, გვირაბებს ჩამონადენის გადასასროლად, მდინარეების მურეის, დარლინგისა და მარაბრიჯის შუამდინარეთის რწყვის საშუალებას იძლევა. მურეის ზემო წელზე მდებარეობს კოსციუშკოს ეროვნული პარკი. მდინარეზე განლაგებულია ქალაქები (დინების მიმართულებით) ოლბერი, ეჩუკა, სოუნ-ჰილი, მილდიურა, რენმარკი, მურეი-ბრიჯი, გულვა.

## სქოლიო 
კატეგორია:ვიქტორიას შტატის მდინარეები
კატეგორია:ახალი სამხრეთი უელსის მდინარეები
კატეგორია:სამხრეთ ავსტრალიის მდინარეები
მორანსის ჩანჩქერი

**მორანსი** — ჩანჩქერი აღმოსავლეთ ავსტრალიაში, ქვინზლენდის შტატში. ეს ადგილი მდებარეობს ლამინგტონის ეროვნული პარკში, მისი სიმაღლე შეადგენს 80 მეტრს და მას გააჩნია 1 ვარდნობი. მორანსის ჩანჩქერიდან 22 კილომეტრში მდებარეობს ტასმანიის ზღვა, ხოლო ჩანჩქერიდან 83 კილომეტრში მდებარეობს შტატის ადმინისტრაციული ცენტრი ბრიზბენი.

## იხილეთ აგრეთვე 
*ავსტრალიის ჩანჩქერების სია

## რესურსები ინტერნეტში
*მორანსის ჩანჩქერი — ვიდეო მასალა *YouTube*-ზე

კატეგორია:ქვინზლენდის ჩანჩქერები
მურეის ჩანჩქერი

**მურეი** — ჩანჩქერი აღმოსავლეთ ავსტრალიაში, ქვინზლენდის შტატში. ეს ადგილი მდებარეობს ზემო მურეის ეროვნულ პარკში და მისი სიმაღლე შეადგენს 30 მეტრს. მურეის ჩანჩქერიდან 20 კილომეტრში მდებარეობს მარჯნის ზღვა, ხოლო ჩანჩქერიდან 1268 კილომეტრში მდებარეობს შტატის ადმინისტრაციული ცენტრი ბრიზბენი.

## იხილეთ აგრეთვე 
* ავსტრალიის ჩანჩქერების სია

## რესურსები ინტერნეტში 
* Murray Upper National Park EPA/QPWS 

კატეგორია:ქვინზლენდის ჩანჩქერები
დიდი წყალგამყოფი ქედი

**დიდი წყალგამყოფი ქედი** () — მთათა სისტემა ავსტრალიაში. გადაჭიმულია ავსტრალიის აღმოსავლეთ და სამხრეთ-აღმოსავლეთ სანაპიროს გასწვრივ 3500 კმ სიგრძეზე. განფენილია ვიქტორიის, ახალი სამხრეთი უელსისა და ქვინზლენდის შტატების ტერიტორიებზე. ქედის უმაღლესი მწვერვალია კოსციუშკო (2228 მ). დიდი წყალგამყოფი ქედი ჰერცინული დანაოჭებისაა. აღმოსავლეთი კალთები ციცაბოა, დასავლეთი — დამრეცი. არის ნავთობისა და ბუნებრივი აირის, ნახშირის, კალის, პოლიმეტალებისა და ოქროს საბადოები.

## რესურსები ინტერნეტში
კატეგორია:ავსტრალიის ქედები
იაკობინელები

[thumb|right|200px|[რობესპიერი]]
**იაკობინელები** () — პოლიტიკური კლუბი საფრანგეთის დიდი რევოლუციის პერიოდში. მათ ეს სახელი ეწოდათ იმის გამო, რომ თავიანთი პირველი სხდომა ჩაატარეს წმინდა იაკობის (ფრანგულად „ჟაკობის“) მონასტერში. 1793 წელს მეფე ლუი XVI-ის სიკვდილით დასჯის შემდეგ ისინი რობესპიერის მეთაურობით ხელისუფლების სათავეში მოექცნენ და დაიწყეს „დიდი ტერორი“. იმავე წლის სექტემბერში იაკობინელებმა გამოსცეს დეკრეტი „არაკეთილსაიმედო პირთა შესახებ“, რომელიც ადგენდა საეჭვო პირების კატეგორიებს და მოითხოვდა მათ შემოწმებას. მათ დასმენა „რევოლუციურ სიქველედ“ გამოაცხადეს. სიკვდილით დასაჯეს ასევე ივნისში დაპატიმრებული ჟირონდისტები. 1793 წლის სექტემბრიდან დეკემბრამდე დააპატიმრეს დაახლოებით 3 ათასი პირი, 1794 წლის ზაფხულამდე კი მთელი ქვეყნის მასშტაბით სიკვდილით დაისაჯა სავარაუდოდ 35 ათასი ადამიანი. „დიდი ტერორის“ მსხვერპლთა უდიდესი ნაწილი უდანაშაულო იყო. 1794 წლის თებერვალ-მარტში მათ მიერ მიღებული კანონები (ვანტოზის დეკრეტები) „რევოლუციის მტრების“ ქონების კონფისკაციასა და მის ღარიბთა შორის დანაწილებას მოითხოვდა.

1794 წლისთვის რობესპიერისა და მისი უახლოესი გარემოცვის დიქტატურას შეუტიეს როგორც მარცხნიდან – ებერტის გარშემო გაერთიანებულმა „ულტრარევოლუციონერ“ იაკობინელთა ჯგუფმა, ისე მარჯვნიდან – დანტონმა და მისმა თანამოაზრე „ზომიერებმა“. ებერტისტები დიქტატურისა და ტერორის გამკაცრებას მოითხოვდნენ, დანტონისტები კი პირიქით, რობესპიერის პოლიტიკის შერბილებისა და ზომიერებისაკენ მოუწოდებდნენ.

ამ შემოტევების პასუხად დიქტატურამ 1794 წლის მარტსა და აპრილში გილიოტინაზე აიყვანა ჯერ ებერტი და ებერტისტები, ორი კვირის შემდეგ კი დანტონი და მისი „ზომიერები“. 1794 წლის ივნისში სიკვდილით დასჯის პროცედურის დასაჩქარებლად რობესპიერმა შეიმუშავა და გამოსცა კანონი რევოლუციური ტრიბუნალის რეორგანიზაციის შესახებ. კანონით უქმდებოდა ბრალდებულთა წინასწარი დაკითხვა და დამცველის ინსტიტუტი. იაკობინელების ტერორს ბოლო არ უჩანდა.

კონვენტის კულუარებში „ჭაობი“ რობესპიერის ტირანიაზე ალაპარაკდა და რობესპიერისა და მისი ჯგუფის მოწინააღმდეგეთა იმ ნაწილთან ერთად, რომელიც ტერორს გადაურჩა, გადაწყვიტა წერტილი დაესვა ტირანიისათვის. 1794 წლის 27 ივლისს (9 თერმიდორს) დააპატიმრეს რობესპიერი და მისი მომხრეები. მეორე დღეს მათ გილიოტინაზე დაასრულეს სიცოცხლე. შურისძიება სასტიკი იყო. გილიოტინირებულ იქნა რობესპიერის ჯგუფის ორი წევრის, რობესპიერის უმცროსი ძმისა და ლებას ცხედრებიც კი (ორივემ დაპატიმრებისას მოიკლა თავი).

იაკობინელები დაისაჯნენ მათ მიერვე ერთი თვით ადრე დაკანონებული წესით – გამოძიებისა და გასამართლების გარეშე.

## ლიტერატურა
კატეგორია:საფრანგეთის რევოლუცია
ჟაკ ნეკერი

240px|thumb|ჟაკ ნეკერი
**ჟაკ ნეკერი** (; დ. 30 სექტემბერი, 1732 — გ. 9 აპრილი, 1804) — შვეიცარიული წარმოშობის ფრანგი პოლიტიკური ფიგურა, მეფე ლუი XVI-ის ფინანსების გენერალური კონტროლიორი. მას ეს თანამდებობა საფრანგეთის დიდი რევოლუციის დაწყებამდე, 1789 წლამდე ეჭირა. ნეკერის ქალიშვილი იყო ფრანგი მწერალი და მოაზროვნე ჟერმენ დე სტალი.

## რესურსები ინტერნეტში
* Jacques Necker . Bibliography of Necker's publications.
* Jacques Necker.
* Barber, Nicola. *The French Revolution.* London: Hodder Wayland, 2004.

კატეგორია:საფრანგეთის ფინანსთა მინისტრები
კატეგორია:საფრანგეთის რევოლუციის ფიგურები
კატეგორია:დაბადებული  30 სექტემბერი
კატეგორია:დაბადებული 1732
კატეგორია:გარდაცვლილი 9 აპრილი
კატეგორია:გარდაცვლილი 1804
ურუგვაის გეოგრაფია

**ურუგვაი** — სახელმწიფო სამხრეთი ამერიკის სამხრეთ-აღმოსავლეთ ნაწილში, ატლანტის ოკეანის  სანაპიროზე. 

ჩრდილოეთიდან ესაზღვრება  ბრაზილია, დასავლეთიდან არგენტინა, ხოლო აღმოსავლეთიდან და  სამხრეთიდან ატლანტის ოკეანე. 

ფართობი 176 220 კმ².

საზღვრის საერთო სიგრძე 1564 კმ (მათ შორის: არგენტინასთან  — 579 კმ, ბრაზილიასთან — 985 კმ.).

სანაპირო ზოლის სიგრძე: 660 კმ.

ქვეყნის უმაღლესი მწვერვალია— მთა კათედრალი (Cerro Catedral) 514 მ.

სამხრეთით გორაკ-ბორცვიანი ტერიტორია იცვლება  დაბლობებით. სანაპირო ზოლი ლაგუნის ტიპისაა.

## კლიმატი
კლიმატი სუბტროპიკული, ოკეანურია. იანვრის საშუალო ტემპერატურა  22—24°C, ივლისისა 10—12°C. სამხრეთის ქარების "პამპერო"-ს ქროლვის დროს კი ტემპერატურა ეცემა  −5 °C-მდე, მოდის თოვლიც. 

ატმოსფერული ნალექები 1000 მმ შეადგენს სამრეთის რაიონებში, ხოლო 1200 მმ-ს ჩრდილოეთით.

## რესურსები ინტერნეტში
* ურუგვაული მთავრობის პორტალი 
* http://kruzo.com.ua/voksvet/urugvai.htm 

*
კატეგორია:ურუგვაი
სიმფსონის ჩანჩქერი

**სიმფსონი** () — ჩანჩქერი აღმოსავლეთ ავსტრალიაში, ქვინზლენდის შტატში, ქალაქ ბრიზბენის სიახლოვეს. სიმფსონის ჩანჩქერიდან 16 კილომეტრში მდებარეობს ტასმანიის ზღვა, ხოლო 5 კილომეტრში — შტატის ადმინისტრაციული ცენტრი ბრიზბენი.

## იხილეთ აგრეთვე 
* ავსტრალიის ჩანჩქერების სია

კატეგორია:ქვინზლენდის ჩანჩქერები
სტონი-კრიკის ჩანჩქერი

**სტონი კრიკი** — ჩანჩქერი აღმოსავლეთ ავსტრალიაში, ქვინზლენდის შტატში. ეს ადგილი მდებარეობს ბარონის ეროვნული პარკში. სტონი კრიკის ჩანჩქერიდან 10 კილომეტრში მდებარეობს მარჯნის ზღვა, ხოლო ჩანჩქერიდან 1395 კილომეტრში მდებარეობს შტატის ადმინისტრაციული ცენტრი ბრიზბენი.

## იხილეთ აგრეთვე 
* ავსტრალიის ჩანჩქერების სია

კატეგორია:ქვინზლენდის ჩანჩქერები
ჩილეს გეოგრაფია

thumb|right|200px|ჩილეს ტოპოგრაფიული რუკა
**ჩილე** — სახელმწიფო სამხრეთ ამერიკაში, უკავია გრძელი ვიწრო ზოლი წყნარი ოკეანის სანაპიროს გასწვრივ, ატაკამას უდაბნოდან (17° ს. გ.) ფროუორდამდე (54° ს. გ.). ჩილეს ეკუთვნის ასევე ცეცხლოვანი მიწის არქიპელაგი (რომლის ყველაზე დიდ კუნძულს იყოფს არგენტინასთან), ხუან-ფერნანდესის არქიპელაგი, აღდგომის კუნძული და ვულკანური კუნძული სალა-ი-გომესი. ჩილე ასევე პრეტენზიას აცხადებს ანტარქტიკის ტერიტორიის გარკვეულ ნაწილზე.

## ტერიტორია
ჩილეს ფართობია (აღდგომის კუნძულისა და ანტარქტიკის ჩილეს სექტორის გარდა) — 756 950 კმ², საიდანაც წყალია— 8150 კმ². აღდგომის კუნძულების ფართობია — 163,6 კმ², ჩილეს ანტარქტიკული სექტორისა — დაახლოებით 1,25 მლნ. კმ².

სანაპირო ზოლის სიგრძეა 6435 კმ, სახმელეთო საზღვარი უდრის — 6171 კმ (არგენტინა — 5150 კმ, ბოლივია — 861 კმ, პერუ — 160 კმ).

## რელიეფი
[thumb|right|250px|მწვერვალი [ოხოს-დელ-სალადო]]
ჩილე მდებარეობს ანდების სამხრეთ ნაწილში. ჩილეს უმაღლესი მწვერვალია მთა ოხოს-დელ-სალადო (6880 მ). ჩილე სეისმურად აქტიურ ზონაში მდებარეობს. 1960 წლის 22 მაისს ჩილეში მოხდა მსოფლიოს ისტორიაში ყველაზე ძლიერი მიწისძვრა, რომლის სიმძლავრე 9,5 მაგნიტუდას შეადგენდა.

## ბუნებრივი რესურსები 
ჩილეში მდებარეობს ნიტრატების ერთ–ერთი მსხვილი საბადო მსოფლიოში. მოიპოვებენ ასევე სპილენძს, რკინის მადანს, მარგანეცს, ვერცხლისწყალს, თუთიას, ნავთობს და ნახშირს.

## ტბები
ჩილეს ტბების სია:
* ბუენოს-აირესის ტბა
* ვილიარიკა
* ლიანკიუე
* პუეირედონი
* სან-მარტინის ტბა
* ფანიანო

## კლიმატი
thumb|right|200px|ჩილეს ანტარქტიკა
thumb|right|200px|
ჩილეს ტერიტორიაზე ჩრდილოეთით გავრცელებულია ტროპიკული კლიმატის ტიპი, სამხრეთით გადადის ზომიერად ოკეანურში, ხოლო ანტარქტიკულ სექტორში სუბანტარქტიკული და ანტარქტიკული ტიპებია გავრცელებული.

ჩილეს სანაპირო საკმაოდ ცივია, რაც გამოწვეულია ჰუმბოლდტის ცივი დინების გამო, რომელიც წარმოადგენს დასავლეთის ქარების დინების ტოტს, აღნიშნული დინება კლიმატზე გავლენას ახდენს გალაპაგოსის არქიპელაგზე, რომელიც თითქმის ეკვატორთან მდებარეობს.

ჩილეს ჩრდილოეთ ნაწილში მდებარეობს უდაბნო ატაკამა — მსოფლიოში ყველაზე უნალექო ტერიტორია, სადაც წვიმა რამდენიმე ათეულ წელიწადში ერთხელ მოდის. სამხრეთით ნალექების რაოდენობა წელიწადში 2300 მმ აღწევს (ვალდივია და კუნძული ჩილოე).

## იხილეთ აგრეთვე
*ჩილეს კუნძულების სია
*ჩილეს ვულკანების სია
*ჩილეს მდინარეების სია

## რესურსები ინტერნეტში
* ჩილე

*
კატეგორია:ჩილე
ჯოუნზის ჩანჩქერი (კუინზლენდი)

**ჯოუნსი** — ჩანჩქერი აღმოსავლეთ ავსტრალიაში, ქვინზლენდის შტატში. ეს ადგილი მდებარეობს ვურუნურანის ეროვნული პარკში. ამავე სახელწოდების ჩანჩქერი მდებარეობს აშშ-ს შტატ მერილენდში. ჯოუნსის ჩანჩქერიდან 1390 კილომეტრში მდებარეობს შტატის ადმინისტრაციული ცენტრი ბრიზბენი.

## იხილეთ აგრეთვე 
* ავსტრალიის ჩანჩქერების სია

კატეგორია:ქვინზლენდის ჩანჩქერები
დედოფალ მერის ჩანჩქერი

**დედოფალი მერი** — ჩანჩქერი აღმოსავლეთ ავსტრალიაში, ქვინზლენდის შტატში. ეს ადგილი მდებარეობს მაინის ეროვნულ პარკში. ჩანჩქერი წარმოიქმნება მდინარე კონდამინზე და მისი სიმაღლე შეადგენს 40 მეტრს, ამ ჩანჩქერს გააჩნია ერთი ვარდნობი. დედოფალი მერის ჩანჩქერიდან 109 კილომეტრში მდებარეობს ტასმანიის ზღვა, ხოლო ჩანჩქერიდან 116 კილომეტრში მდებარეობს შტატის ადმინისტრაციული ცენტრი ბრიზბენი.

## იხილეთ აგრეთვე 
* ავსტრალიის ჩანჩქერების სია

კატეგორია:ქვინზლენდის ჩანჩქერები
ჟირონდისტები

thumb
**ჟირონდისტები** () — ერთ–ერთი პოლიტიკური პარტია საფრანგეთის დიდი რევოლუციის პერიოდში. პარტიამ დასახელება მიიღო ბორდოს დეპარტამენტ ჟირონდიდან. პარტია აქტიურ მონაწილეობას იღებდა რევოლუციაში, თუმცა იაკობინელების ხელისუფლებაში მოსვლის შემდეგ ივნისში მისი წევრები დააპატიმრეს და შემდგომ სიკვდილით დასაჯეს.

## ლიტერატურა 
*Robert Sobel: *The French Revolution* (1967)

## რესურსები ინტერნეტში 
*History of the Girondists, Volume I

კატეგორია:საფრანგეთის პოლიტიკური პარტიები
კატეგორია:საფრანგეთის რევოლუცია
კატეგორია:საფრანგეთის ისტორია
კატეგორია:პოლიტიკური პარტიები ანბანის მიხედვით
ნიკოლოზ VIII (ბაგრატიონი)

**ნიკოლოზ VIII** — აღმოსავლეთ საქართველოს კათოლიკოს-პატრიარქი 1584–1589 წლებში, ქართული მართლმადიდებელი ეკლესიის წმინდანი, ხსენების დღე  არის ძველი სტილით 18 თებერვალი, ახალი სტილით - 2 მარტი.

## ბიოგრაფია
დაიბადა დაახ. 1510-1515 წლებში, იგი კახეთის მეფის, ლევანის ძე იყო. სიყრმიდანვე მონაზვნური ცხოვრებისკენ მიდრეკილი ნიკოლოზი მონასტერში წავიდა სამოღვაწეოდ. სამეფო გვარისთვის დამახასიათებელი სიმტკიცე და სიბრძნე, მონაზვნური მორჩილება და ღმერთზე მინდობის უდიდესი სათნოება საოცრად იყო შერწყმული წმინდა ნიკოლოზში. ღვთის განგებით იგი კათოლიკოსად იქნა დადგენილი.  - ვკითხულობთ "ქართლის ცხოვრებაში".

წმინდა ნიკოლოზს მიწერ-მოწერა ჰქონდა რუსეთის პატრიარქ იობთან, წმინდა კათოლიკოსმა მეტეხის ღვთისმშობლის ტაძარს შესწირა 1049 წელს დაწერილი, მშვენიერი ყდით შემკული, ტყავზე ხელნაწერი სახარება.

მიტროპოლიტი ტიმოთე (გაბაშვილი) "მიმოსლვაში" მოგვითხრობს ათონის ივერთა მონასტერზე და აღნიშნავს, რომ სატრაპეზოში არის წმინდა ნიკოლოზ კათოლიკოსის ხატი. იგივე ავტორი აღწერს აშოთან მუხრანბატონის მიერ აშენებულ სატრაპეზოს და უმატებს: 

## იხილეთ აგრეთვე 
* საქართველოს მართლმადიდებელი ეკლესიის მეთაურები

## ლიტერატურა
*„ქართველ წმიდანთა ცხოვრება“, გვ. 57, 2004.

## რესურსები ინტერნეტში
*orthodoxy.ge

კატეგორია:საქართველოს კათოლიკოსები
კატეგორია:XVI საუკუნის ქრისტიანი წმინდანები
კატეგორია:კახეთის სამეფოს ბაგრატიონები
ეკვადორის გეოგრაფია

300px|thumb|ეკვადორის ტოპოგრაფიული რუკა
**ეკვადორი** - სახელმწიფო სამხრეთ ამერიკაში, წყნარი ოკეანის სანაპიროზე. რესპუბლიკას კვეთს და ორ ნაწილად ყოფს ეკვატორი

გეოგრაფიულად, გეოლოგიურად, ბიოლოგიურად და კლმატის მიხედვით ეკვადორი იყოფა ოთხ ნაწილად: *კოსტა* (სანაპირო), *სიერა* (მთიანეთი), *ორიენტე* (ამაზონისპირა დაბლობი) და *გალაპაგოსის არქიპელაგი*.

## გეოგრაფია 
ეკვადორის ფართობია 283 560კმ², საიდანაც — 6720 კმ² წყალია. ეკვადორს ესაზღვრება კოლუმბია (590 კმ) და პერუ (1420 კმ). სანაპირო ზოლის სიგრძეა 2237 კმ.

ეკვადორის დედაქალაქ კიტოდან ჩრილოეთით, 25 კილომეტრში, ქვეყანას კვეთს ეკვატორი, საიდანაც წარმოსდგება ქვეყნის სახელწოდება. 

### კოსტა 
კოსტა («სანაპირო») — წყნარი ოკეანის სანაპირო რაიონი მოიცავს დაბლობს და ანდების მიმდებარე მთიანეთს. ტემპერატურა წლის განმავლობაში მერყეობს 24-დან 27,5&nbsp;°C-მდე.

### სიერა 
ქვეყნის ცენტრალურ ნაწილში ჩრდილოეთიდან სამხრეთისაკენ გადაჭიმულია ანდების მთები, რომლებიც შედგება ორი პარალელური ქედისაგან - დასავლეთი და აღმოსავლეთი კორდილიერა ( სადაც მდებარეობს ჩამქრალი ვულკანი ჩიმბორასო, 6267 მ., ქვეყნის უმაღლესი მწვერვალი და მოქმედი ვულკანი კოტოპახი, 5896 მ). კლიმატი მთელი წელიწადი ცივია, მკვეთრი ყოველდღიური ამპლიტუდით. საშუალო თვიური ტემპერატურა კიტოში (ზღ. დონიდან 2800 მ) შეადგენს 13-14&nbsp;°C, ხოლო დღიური ამპლიტუდა 15-20°С.

### ორიენტე 
ანდების აღმოსავლეთით მდებარეობს ამაზონის ტენიანი (ნალექები— 6000 მმ/წ) დაბლობის ნაწილი. სადაც ცხოვრობენ ინდიელები. რეგიონი შეადგენს ქვეყნის ფართობის 40 %-ს, რომელიც პრაქტიკულად ჯუნგლებს მოიცავს მრავალრიცხოვანი მდინარეებით. საშუალო წლიური ტემპერატურა შეადგენს 30&nbsp;°C -ს.

### გალაპაგოსის კუნძულები 
გალაპაგოსის არქიპელაგი მდებარეობს თითქმის 1000 კილომეტრის დაშორებით ქვეყნის კონტინენტური ნაწილიდან დასავლეთით. არქიპელაგი შედგება 12 ძირითადი კუნძულისაგან, რომელთაგან 5 დასახლებულია. კუნძულების საერთო ფართობია 7,9 ათ. კმ². ცივი ოკეანური დინებამ, სიახლოვემ ეკვატორთან და კონტინენტისაგან იზოლაციამ გამოიწვია უნიკალური ფლორისა და ფაუნის ჩამოყალიბება, რომელთა უმრავლესობა — ენდემურია. კუნძულები ეროვნულ პარკადაა გამოცხადებული, რაც ხელს უწყობს ტურიზმის განვითარებას. ჰაერის ტემპერატურა დღისით შეადგენს დაახლოებით 30&nbsp;°C. 

## წყლის რესურსები 
ერთადერთი მსხვილი მდინარე სანაპიროზე — ესმერალდასია. ანდები წარმოადგენს წყალგამყოფს წყნარი და ატლანტის ოკეანეებისას. ორიენტეს მთავარი მდინარეებია — გუაიასი, პასტასა, პუტუმაიო, ნაპო, აგუარიკო. ყველა მათგანი მიეკუთვნებ ამაზონის აუზს.

## რესურსები ინტერნეტში 
* ეკვადორი ენციკლოპედიაში «Кругосвет»
* ეკვადორი კონგრესის ბიბლიოთეკაში

*
კატეგორია:ეკვადორი
ტინაროს ჩანჩქერი

**ტინარო** — ჩანჩქერი აღმოსავლეთ ავსტრალიაში, ქვინზლენდის შტატში. ეს ადგილი მდებარეობს ქალაქ კერნზის სიახლოვეს.  ჩანჩქერი წარმოიქმნება მდინარე ბარონიზე. ტინაროს ჩანჩქერიდან 43 კილომეტრში მდებარეობს მარჯნის ზღვა, ხოლო 1 374 კილომეტრში მდებარეობს შტატის ადმინისტრაციული ცენტრი ბრიზბენი.

ჩანჩქერის კოორდინატები .

## იხილეთ აგრეთვე 
* ავსტრალიის ჩანჩქერების სია

კატეგორია:ქვინზლენდის ჩანჩქერები
პალაუს პრეზიდენტი

**პალაუს პრეზიდენტი** — პალაუს სახელმწიფოს მეთაური, ირჩევს მოსახლეობა 4 წლის ვადით.

## პალაუს პრეზიდენტების სია
## რესურსები ინტერნეტში
* პალაუს ისტორიის ქრონოლოგია

კატეგორია:პალაუ
კატეგორია:ოკეანეთის ქვეყნების პრეზიდენტები
*
ჯულღა

**ჯულღა** — სოფელი ახალციხის მუნიციპალიტეტში (წყალთბილის თემი), მდებარეობს მდინარე ფოცხოვისწყლის ხეობაში. ზღვის დონიდან 1180 მეტრი, ახალციხიდან 17 კილომეტრი.

## დემოგრაფია
2014 წლის აღწერის მონაცემებით სოფელში ცხოვრობს 200 ადამიანი.

## ლიტერატურა
## სქოლიო
კატეგორია:ახალციხის მუნიციპალიტეტის სოფლები
ჩუპალის ჩანჩქერი

**ჩუპალა** — ჩანჩქერი აღმოსავლეთ ავსტრალიაში, ქვინზლენდის შტატში. ეს ადგილი მდებარეობს ვურუნურანის ეროვნულ პარკში. ჩუპალას ჩანჩქერიდან 27 კილომეტრში მდებარეობს მარჯნის ზღვა, ხოლო ჩანჩქერიდან 1312 კილომეტრში მდებარეობს შტატის ადმინისტრაციული ცენტრი ბრიზბენი.

## იხილეთ აგრეთვე 
* ავსტრალიის ჩანჩქერების სია

კატეგორია:ქვინზლენდის ჩანჩქერები
პირველი (ჩანჩქერი)

**პირველი** () — ჩანჩქერი სამხრეთ ავსტრალიაში, სამხრეთი ავსტრალიის შტატში. მდებარეობს კლელანდის შენახულ პარკში. ჩანჩქერიდან 16 კილომეტრშია ავსტრალიის დიდი ყურე, ხოლო 9 კილომეტრში — შტატის ადმინისტრაციული ცენტრი ადელაიდა.

## იხილეთ აგრეთვე 
* ავსტრალიის ჩანჩქერების სია

კატეგორია:სამხრეთი ავსტრალიის ჩანჩქერები
მასიმო ამბროზინი

**მასიმო ამბროზინი** (; დ. 29 მაისი, 1977, პეზარო, მარჩე, იტალია) — იტალიელი ყოფილი ფეხბურთელი, რომელმაც კარიერის უმეტესი ნაწილი სერია A-ს კლუბ „მილანში“ გაატარა. კარიერა 1992 წელს დაიწყო იტალიურ „ჩეზენაში“, 1995 წელს კი „მილანში“ გადავიდა, სადაც 2013 წლამდე გუნდის უცველელი წევრი იყო. ამბროზინიმ „მილანში“ 344 მატჩი ჩაატარა და 29 გოლი გაიტანა. 2013 წელს გადავიდა „ფიორენტინაში“ და მომდევნო წელს საფეხბურთო კარიერა დაასრულა.

## ჯილდოები
### კლუბი
;მილანი
* სერია A (4): 1995–96, 1998–99, 2003–04, 2010–11
* კოპა იტალია (1): 2002–03
* იტალიის საფეხბურთო სუპერთასი (2): 2004, 2011
* უეფა-ს ჩემპიონთა ლიგა (2): 2002–03, 2006–07
* უეფა-ს სუპერთასი (2): 2003, 2007
* მსოფლიო საკლუბო ჩემპიონატი (1): 2007

### ნაკრები
;იტალიის ნაკრები

## რესურსები ინტერნეტში
* მასიმო ამბროზინის პროფილი და სტატისტიკა FootballDatabase.com-ზე

## სქოლიო
კატეგორია:დაბადებული 29 მაისი
კატეგორია:დაბადებული 1977
კატეგორია:იტალიელი ფეხბურთელები
კატეგორია:მილანის ფეხბურთელები
კატეგორია:სერია A-ს ფეხბურთელები
კატეგორია:სერია B-ს ფეხბურთელები
კატეგორია:ჩეზენის ფეხბურთელები
კატეგორია:ვიჩენცის ფეხბურთელები
კატეგორია:ფიორენტინას ფეხბურთელები
კატეგორია:იტალიის ნაკრების ფეხბურთელები
კატეგორია:2000 წლის ევროპის საფეხბურთო ჩემპიონატის ფეხბურთელები
კატეგორია:2008 წლის ევროპის საფეხბურთო ჩემპიონატის ფეხბურთელები
კატეგორია:უეფა-ს ჩემპიონთა ლიგის გამარჯვებული მოთამაშეები
კატეგორია:ცოცხალი ადამიანები
მანუმის ჩანჩქერი

**მანუმის ჩანჩქერი** () — ჩანჩქერი სამხრეთ ავსტრალიაში, სამხრეთი ავსტრალიის შტატში. მანუმის ჩანჩქერიდან 15 კილომეტრში მდებარეობს ავსტრალიის დიდი ყურე, ხოლო 8 კილომეტრში — შტატის ადმინისტრაციული ცენტრი ქალაქი ადელაიდა.

## იხილეთ აგრეთვე 
* ავსტრალიის ჩანჩქერების სია

## რესურსები ინტერნეტში
* მანუმის ჩანჩქერი 

კატეგორია:სამხრეთი ავსტრალიის ჩანჩქერები
იარბილგონგის ჩანჩქერი

**იარბილგონგი** — ჩანჩქერი აღმოსავლეთ ავსტრალიაში, ქვინზლენდის შტატში. ეს ადგილი მდებარეობს ლამინგტონის ეროვნული პარკში, ჩანჩქერი წარმოიქმნება მდინარე კომერაზე და მისი სიმაღლე შეადგენს 150 მეტრს. 

## იხილეთ აგრეთვე 
* ავსტრალიის ჩანჩქერების სია

კატეგორია:ქვინზლენდის ჩანჩქერები
ტანინაბის ჩანჩქერი

**ტანინაბა** — ჩანჩქერი აღმოსავლეთ ავსტრალიაში, ქვინზლენდის შტატში. ეს ადგილი მდებარეობს სპრინგბრუკის ეროვნულ პარკში. ტანინაბას ჩანჩქერიდან 25 კილომეტრში მდებარეობს ტასმანიის ზღვა, ხოლო ჩანჩქერიდან 84 კილომეტრში მდებარეობს შტატის ადმინისტრაციული ცენტრი ბრიზბენი.

## იხილეთ აგრეთვე 
* ავსტრალიის ჩანჩქერების სია

კატეგორია:ქვინზლენდის ჩანჩქერები
ვანუატუს პრეზიდენტი

**ვანუატუს პრეზიდენტი** — ვანუატუს სახელმწიფოს მეთაური, 5 წლის ვადით ირჩევს ამომრჩეველთა კოლეგია, რომელიც შედგება პარლამენტის წევრებისა და რეგიონული საბჭოების პრეზიდენტებისაგან. პრეზიდენტი ნიშნავს უზენაესი სასამართლოს თავმჯდომარეს და სამ მოსამართლეს.

## ვანუატუს პრეზიდენტების სია 
* ატი ჯორჯ სოკომანუ  (30 ივლისი, 1980 — 17 თებერვალი, 1984)
* ფრედერიკ ტიმაკატა (17 თებერვალი, 1984 — 8 მარტი, 1984) 
* ატი ჯორჯ სოკომანუ (8 მარტი, 1984 — 12 თებერვალი, 1989)
* ონეინ ტაჰი (12 თებერვალი, 1989 — 30 იანვარი, 1989) 
* ფრედერიკ ტიმაკატა (30 იანვარი, 1989 — 30 იანვარი, 1994)
* ალფრედ მაზენგი (30 იანვარი, 1994 — 2 მარტი, 1994) 
* ჟან-მარი ლეიე ლენელგო (2 მარტი, 1994 — 2 მარტი, 1999)
* ედუარდ ნატაპეი (2 მარტი, 1999 — 24 მარტი, 1999) 
* ჯონ ბანი (24 მარტი, 1999 — 24 მარტი, 2004)
* როჯერ აბიუტი (24 მარტი, 2004 — 12 აპრილი, 2004) 
* ალფრედ მაზენგი (12 აპრილი, 2004 — 11 მაისი, 2004) (გადააყენეს იმპიჩმენტის ძალით)
* როჯერ აბიუტი (11 მაისი, 2004 — 28 ივლისი, 2004) 
* ჯოშია მოლი (28 ივლისი, 2004 — 16 აგვისტო, 2004) 
* კალკოტ მატასკელეკელე (16 აგვისტო, 2004 — 16 აგვისტო 2009)
* მაქსიმ კარლოტ კორმანი (16 აგვისტო 2009 — 2 სექტემბერი 2009) 
* იოლუ აბილი (2 სექტემბერი 2009 - 2 სექტემბერი, 2014)
* ფილიპ ბოედორო (2 სექტემბერი, 2014 — 22 სექტემბერი, 2014)
* ბალდვინ ლონსდეილი (22 სექტემბერი, 2014 - 17 ივნისი, 2017)
* ესმონ საიმონი (17 ივნისი, 2017 - 6 ივლისი, 2017)
* ტალის მოზესი (6 ივლისი, 2017 - 6 ივლისი, 2022)
* სეულე სიმეონი (6 ივლისი, 2022 - 23 ივლისი, 2022)
* ნიკენიკე ვურობარავუ (23 ივლისი, 2022 - დან)

## რესურსები ინტერნეტში
* ვანუატუს ისტორიის ქრონოლოგია
* Vanuatu 

## სქოლიო
კატეგორია:ვანუატუ
კატეგორია:ოკეანეთის ქვეყნების პრეზიდენტები
*
დელანეისის ჩანჩქერი

**დელანეისის ჩანჩქერი** () — ჩანჩქერი სამხრეთ ავსტრალიაში, ტასმანიის შტატში. მდებარეობს გუნსის ვაკეზე. დელანეისის ჩანჩქერიდან 19 კილომეტრში მდებარეობს ბასის სრუტე, ხოლო 207 კილომეტრში — შტატის ადმინისტრაციული ცენტრი ჰობარტი.

## იხილეთ აგრეთვე 
* ავსტრალიის ჩანჩქერების სია

## რესურსები ინტერნეტში 
* Taswaterfalls - Delaneys Falls 

კატეგორია:ტასმანიის ჩანჩქერები
ედმუნდ ბარტონი

**სერ ედმუნდ ბარტონი** (; დ. 18 იანვარი, 1849 — გ. 7 იანვარი, 1920) — ავსტრალიელი მოსამართლე და პოლიტიკოსი, ავსტრალიის პირველი პრემიერ-მინისტრი 1901 წლის 1 იანვრიდან 1903 წლის 24 სექტემბრამდე.

## ლიტერატურა
* Papers of Sir Edmund Barton / digitised and held by the National Library of Australia
* 

## რესურსები ინტერნეტში
* ედმუნდ ბარტონი  — Australian Dictionary of Biography

კატეგორია:ავსტრალიის პრემიერ-მინისტრები
კატეგორია:ავსტრალიის კაბინეტის წევრები
კატეგორია:დაბადებული  18 იანვარი
კატეგორია:დაბადებული 1849
კატეგორია:გარდაცვლილი 7 იანვარი
კატეგორია:გარდაცვლილი 1920
პოლ კიტინგი

**პოლ ჯონ კიტინგი** (; დ. 18 იანვარი, 1944) — ავსტრალიის 24-ე პრემიერ-მინისტრი, 1991-1996 წლებში.

## რესურსები ინტერენტში
* 

## სქოლიო
კატეგორია:ავსტრალიის პრემიერ-მინისტრები
კატეგორია:ავსტრალიის ლეიბორისტული პარტიის პოლიტიკოსები
კატეგორია:დაბადებული 18 იანვარი
კატეგორია:დაბადებული 1944
კატეგორია:ცოცხალი ადამიანები
საქართველოს საფეხბურთო თასი 1992-1993

**საქართველოს თასი 1992-93** — საქართველოს თასის მესამე გათამაშება ფეხბურთში. გამარჯვებული გახდა თბილისის „იბერია“, რომელმაც ფინალში ბათუმის „დინამო“ დაამარცხა, ანგარიშით 4–2.

## შედეგები 
### პირველი შესარჩევი რაუნდი 
|}

### მეთექვსმეტედფინალი 
|}

### მერვედფინალი 
|}

### მეოთხედფინალი 
|}

### ნახევარფინალი 
|}

### ფინალი 
## იხილეთ აგრეთვე 
* უმაღლესი ლიგა 1992-1993

## პერიოდიკა 
* 

## რესურსები ინტერნეტში 
* The Rec.Sport.Soccer Statistics Foundation.

კატეგორია:საქართველოს საფეხბურთო თასი
ავსტრალიის კლიმატი

ავსტრალიის კონტინენტი იმავე კლიმატურ სარტყელშია, რომელშიც სამხრეთი აფრიკა, მაგრამ აქ ჰაერის ტემპერატურა უფრო მაღალია და ნალექები უფრო მცირე მოდის. განსხვავება გამოწვეულია კონტინენტის დიდი განფენილობით დასავლეთიდან აღმოსავლეთისკენ, რის შედეგადაც კონტინენტური ჰაერის მასები ყალიბდება. გარდა ამისა, გავლენას ახდენს რელიეფიც. აქ ზედაპირის სიმაღლე, სამხრეთ აფრიკისთან შედარებით, მნიშვნელოვნად ნაკლებია. 

კონტინენტის სივრცითი ორიენტირები უჩვეულოა ჩრდილოეთი ნახევარსფეროს მცხოვრებლებისთვის. ავსტრალიელები ვერ ხედავენ დიდი დათვის თანავარსკლავედს. ჩრდილოეთი მათთვის ზღვის ცხელი პლაჟებია,სადაც ჰაერის ტემპერატურა ზამთარში +25-30 გრადუსს აღწევს. აქ ზაფხული დეკემბრიდან თებერვლამდე გრძელდება, ზამთარი - ივნისიდან აგვისტომდეა, გაზაფხული კი სექტემბერში დგება. 

ჩრდილოეთი ავსტრალია სუბტროპიკულ კლიმატურ სარტყელშია, სადაც ზაფხულობით ეკვატორულ ტენიან ჰაერის მასებს უხვი ნალექი მოაქვს. ზამთრობით აქ ძირითადად ტროპიკული მშრალია ჰაერის მასებია, რის გამოც ნალექები მკვეთრად მცირდება. კონტინენტის ძირითადი ნაწილი ტროპიკულ სარტყელშია, რომლის აღმოსავლეთ პერიფერიაზე გამოიყოფა ტენიანი (მუსონურ-პასატური), ხოლო დასავლეთით და ცენტრალურ ნაწილში მშრალი ჰავის ოლქები. დიდი წყალგამყოფი ქედის აღმოსავლეთი კალთები მთელი წლის განმავლობაში წყნარი ოკეანედან მოსული ზღვიური ჰაერის მასების გავლენის ქვეშაა. ამიტომ მთის კალთებზე ნალექები უხვად მოდის, ვაკის შიდა რაიონებში კი, მშრალი პასატების გავლენით წლის განმავლობაში ნალექების რაოდენობა ძალზედ მცირეა (200 მმ). სამხრეთ-აღმოსავლეთში არის - ტენიანი სუბტროპიკული ჰავა. კუნძული ტასმანია მოქცეულია ზომიერ სარტყელში, აქ ზღვიური ჰავაა.

## გეოგრაფიული სარტყელები 
ავსტრალიაში ვაკე რელიეფის გაბატონების და სანაპირო ხაზის სუსტი დანაწევრების შედეგად ნათლად არის გამოხატული ჰორიზონტალური ზონალურობა. ცენტრალურ და სამხრეთ ნაწილებში, დიდი ტერიტორიები უდაბნოებს და სავანეებს უკავიათ. 

ავსტრალია სამ გეოგრაფიულ სარტყელში მდებარეობს: სუბეკვატორულში, სადაც პერიფერიულ ნაწილში ცვალებადტენიანი ტყეებია განთავსებული, მათ სამხრეთით ნათელი ტყეები და სავანები ცვლის; ტროპიკულ სარტყელში, რომელშიც კონტინენტის დიდი ნაწილია მოქცეული და უმეტესად ნახევარუდაბნოები და უდაბნოებია გავრცელებული. აქ დიდი წყალგამყოფი ქედის აღმოსავლეთ კალთებზე განვითარებულია ტროპიკული ტყეები, რომლებიც დღეისთვის ძლიერ სახეშეცვლილია. დასავლეთ კალთებზე კი ტროპიკული ნათელი ტყეები და სავანებია განვითარებული. სუბტროპიკულ სარტყელში, დასავლეთით , ხმელთაშუა ზღვის ტიპის ლანდშაფტია, აღმოსავლეთით ტენიანი სუბტროპიკებია, მათ შორის კი სუბტროპიკული ნახევარუდაბნოები და უდაბნოები. რადგან კუნძული ტასმანია ზომიერ სარტყელში მდებარეობს, აქ ძირითადად გავრცელებულია შერეული ტყეები.

სიმაღლობრივი სარტყლურობა ყველაზე ნათლად გამოხატულია დიდი წყალგამყოფი ქედის სამხრეთ ნაწილში (ავსტრალიის ალპებში).

## რესურსები ინტერნეტში 
* Australian Bureau of Meteorology - Climate Information
* The Big Switch, Australia's largest community climate change campaign 

*
ჟორჟ ჟაკ დანტონი

მინი|ჟორჟ ჟაკ დანტონი
**ჟორჟ ჟაკ დანტონი** (; დ. 26 ოქტომბერი, 1759 – გ. 5 აპრილი, 1794) — საფრანგეთის რევოლუციის ადრეული ეტაპის წამყვანი ფიგურა.

დანტონი განათლებით იურისტი იყო. დიდი ორატორული ტალანტის წყალობით რევოლუციის დასაწყისშივე ძალზე პოპულარული გახდა. იგი იაკობინელთა პოზიციებს იზიარებდა, მხარს უჭერდა 1792 წლის აჯანყებას.

მონარქიის დამხობის შემდეგ იუსტიციის მინისტრის პოსტი დაიკავა. საფრანგეთისათვის უმძიმეს დღეებში – 1792 წლის აგვისტო–სექტემბერში – დიდი გამბედაობა და ენერგია გამოამჟღავნა, როდესაც ხალხს სამშობლოს დაცვისაკენ მოუწოდებდა. 1792 წელს კონვენტში აირჩიეს. ჟირონდისტთა და იაკობინელთა ბრძოლაში შემრიგებლური პოზიცია დაიკავა. 1793-1794 წლების ზამთარში მის გარშემო ჩამოყალიბდა ოპოზიციური დაჯგუფება, რომელიც რევოლუციური ტერორის შემსუბუქებას მოითხოვდა და იაკობინელთა პოლიტიკას ეწინააღმდეგებოდა. იგი მის მომხრეებთან ერთად 1794 წლის 5 აპრილს სიკვდილით დასაჯეს.

## ლიტერატურა
**კ. ანთაძე*, ახალი ისტორია, მე-8 კლასის სახელმძღვანელო, გვ. 94, თბ., "კონა", 2001.

კატეგორია:საფრანგეთის რევოლუციის ფიგურები
კატეგორია:დაბადებული 1759
კატეგორია:გარდაცვლილი 1794
კატეგორია:დაბადებული 26 ოქტომბერი
კატეგორია:გარდაცვლილი 5 აპრილი
კირიბატის პრეზიდენტი

**კირიბატის პრეზიდენტი** - კირიბატის სახელმწიფოს და მთავრობის მეთაური.

## კირიბატის პრეზიდენტები ***ბერეტიტენტი*** () 
კირიბატის პოლიტიკური ისტორიაში ხშირია პრეზიდენტის იმპიჩმენტები, რომლის დროსაც ხელისუფლების სათავეში მოდიოდნენ სახელმწიფო საბჭოს ხელმძღვანელები.

## რესურსები ინტერნეტში
* კირიბატის ისტორიის ქრონოლოგია
 

კატეგორია:კირიბატი
კატეგორია:ოკეანეთის ქვეყნების პრეზიდენტები
*
იანვარი 2010

**იანვარი - 2010** წლის პირველი თვეა. დაიწყო პარასკევს და დამთავრდა 31 დღის შემდეგ კვირას.

## პორტალი:ახალი ამბები 
01
ორჯა

**ორჯა** — სოფელი ახალქალაქის მუნიციპალიტეტში (არაგვის თემი), მდებარეობს ახალქალაქის პლატოზე, მდინარე ბარალეთისწყლის (ფარავნის მარჯვენა შენაკადი) ნაპირას. ზღვის დონიდან 1680 მეტრი, ახალქალაქიდან დაშორებილია 9 კმ-ით.

## დემოგრაფია
2014 წლის აღწერის მონაცემებით სოფელში ცხოვრობს 519 ადამიანი.

## ლიტერატურა 
## სქოლიო
კატეგორია:ახალქალაქის მუნიციპალიტეტის სოფლები